കടുപ്പിച്ച് കൃഷി വകുപ്പ് മുന്കൂര് അനുമതിയില്ലെങ്കില് നിലം നികത്തല് വേണ്ട തിരുവനന്തപുരം മുന്കൂര് അനുമതി വാങ്ങാതെ സംസ്ഥാനത്ത് നിലം നികത്തിയുള്ള ഒരു നിര്മാണ പ്രവൃത്തികളും അനുവദിക്കേണ്ടെന്ന കര്ശന നിര്ദേശവുമായി കൃഷി വകുപ്പ്. 2008ലെ കേരള നെല്വയല് തണ്ണീര്ത്തട സംരക്ഷണ നിയമത്തിന്റെ പരിധിയില് ഉള്പ്പെടുന്ന ഭൂമിയില് നിര്മാണ പ്രവര്ത്തനങ്ങള് പൂര്ത്തിയാക്കിയതിന് ശേഷമാണ് പലപ്പോഴും ബന്ധപ്പെട്ട കമ്മിറ്റികള്ക്കും അധികാരികള്ക്കും മുമ്ബാകെ പരിവര്ത്തനാനുമതിക്കുള്ള അപേക്ഷ പരിഗണനക്കായി എത്തുന്നത്. ഇത്തരം സാഹചര്യങ്ങള് പൂര്ണമായും ഒഴിവാക്കണമെന്നാണ് നിര്ദേശം. ഇത് സര്ക്കാറിനെ സമ്മര്ദത്തിലാക്കുകയും വിഷമാവസ്ഥ സൃഷ്ടിക്കുകയും ചെയ്യുമെന്നതിനാല് ഇത്തരത്തിലുള്ള അനധികൃതവും നിയമവിരുദ്ധവുമായ പരിവര്ത്തനങ്ങള് തുടക്കത്തില് തന്നെ തടയുന്നതിനും ഭൂമിയുടെ തരം അതേ നിലയില് സംരക്ഷിക്കുന്നതിനും പ്രത്യേകം ശ്രദ്ധ ചെലുത്താനും കൃഷി വകുപ്പ് നിര്ദേശം നല്കി. ഇതില് വീഴ്ച വരുത്തുന്ന ഉദ്യോഗസ്ഥര്ക്കെതിരെ വകുപ്പ് 23 പ്രകാരമുള്ള നടപടികളും അച്ചടക്ക നടപടികളും സ്വീകരിക്കാനും കൃഷി മന്ത്രി പി പ്രസാദ് ബന്ധപ്പെട്ട് ഉദ്യേഗസ്ഥരോട് ആവശ്യപ്പെട്ടു. നിയമത്തിന്റെ അന്തസ്സത്ത ഉള്ക്കൊണ്ട് വ്യവസ്ഥകള് പാലിച്ചും പാരിസ്ഥിതിക പ്രാധാന്യമുള്ള നെല്വയലുകളും തണ്ണീര്തടങ്ങളും സംരക്ഷിക്കേണ്ടത് പൊതുസമൂഹത്തിന്റെയും സര്ക്കാറിന്റെയും ബാധ്യതയാണെന്നതിനാല് വ്യക്തമായ പരിശോധനക്കു ശേഷം മാത്രമേ ഇത്തരം ഭൂമിയില് നിര്മാണ പ്രവര്ത്തനങ്ങള്ക്ക് അനുമതി നല്കാവൂവെന്നും നിര്ദേശമുണ്ട്. പിറവം നിയോജക മണ്ഡലത്തില് രാമമംഗലം മണീട് പഞ്ചായത്തുകളെ ബന്ധിപ്പിച്ച് കിഴുമുറികടവ് പാലത്തിന്റെ അപ്രോച്ച് റോഡ് നിര്മാണത്തിനായി ഭൂമി രൂപാന്തരപ്പെടുത്തുന്നതിനെ കുറിച്ച് അനൂപ് ജേക്കബ് എം എല് എ നിയമസഭയില് പറഞ്ഞിരുന്നു. ഇതിന് മറുപടിയായാണ് മന്ത്രി ഇക്കാര്യം അറിയിച്ചത്. കൊള്ള തുടരുന്നു ഇന്ന് കൂട്ടിയത് പെട്രോളിന് 30 പൈസയും ഡീസലിന് 38 പൈസയും കോളജുകളില് ഫീസ് വര്ധിപ്പിക്കുന്നത് സര്ക്കാര് വിലക്കി തിരഞ്ഞെടുപ്പ് കോഴ: സുരേന്ദ്രന്റെ ശബ്ദസാമ്ബിള് ഇന്ന് ശേഖരിക്കും കശ്മീരില് ഏറ്റുമുട്ടല് രണ്ട് ഭീകരരെ സൈന്യം വധിച്ചു ഇടിമിന്നലോട് കൂടിയ കനത്ത മഴ തുടരും യുവേഫ നേഷന്സ് ലീഗ് കിരീടത്തില് മുത്തമിട്ട് ഫ്രാന്സ്